Թբիլիսիի ցուցասրահներից մեկում՝ Black & White Gallery թանգարանում կայացավ հայտնի հայ լուսանկարիչ Գերման Ավագյանի աշխատանքների ցուցահանդեսը՝ «Թբիլիսիի դեմքերը» խորագրով: Առաջին հայացքից նրա աշխատանքներում ոչ մի արտասովոր բան չկա՝ սև ու սպիտակ լուսանկարներ, սովորական դեմքեր: Բայց նույնիսկ ցուցահանդեսի անիրազեկ այցելուն միանգամից կարող է հասկանալ բուն գաղափարը՝ բազմազգ այս քաղաքի պատմությունը պատմել նրա բնակիչների լուսանկարների միջոցով: